CELEX: 52010DP0392
Language: sl
Date: 2010-11-11 00:00:00
Title: Zahteva za odvzem imunitete Krzysztofu Lisku Sklep Evropskega parlamenta z dne 11. novembra 2010 o zahtevi za odvzem imunitete Krzysztofu Lisku (2009/2244(IMM))

13.3.2012   
            
            
               SL
            
            
               Uradni list Evropske unije
            
            
               CE 74/46
            
         Četrtek, 11. november 2010Zahteva za odvzem imunitete Krzysztofu Lisku
   P7_TA(2010)0392
   Sklep Evropskega parlamenta z dne 11. novembra 2010 o zahtevi za odvzem imunitete Krzysztofu Lisku (2009/2244(IMM))
   2012/C 74 E/08
   
      Evropski parlament,
   
               —
            
            
               ob upoštevanju zahteve za odvzem imunitete Krzysztofu Lisku, ki so jo posredovale poljske sodne oblasti dne 5. novembra 2009 in ki je bila razglašena na plenarnem zasedanju 14. decembra 2009,
            
         
               —
            
            
               po zagovoru Krzysztofa Liska v skladu s členom 7(3) poslovnika,
            
         
               —
            
            
               ob upoštevanju členov 8 in 9 Protokola o privilegijih in imunitetah Evropske unije, ki je priloga k Pogodbam,
            
         
               —
            
            
               ob upoštevanju sodb Sodišča Evropske unije z dne 12. maja 1964 in 10. julija 1986 (1),
            
         
               —
            
            
               ob upoštevanju 151. člena ustave Republike Poljske,
            
         
               —
            
            
               ob upoštevanju člena 6(2) in člena 7 svojega poslovnika,
            
         
               —
            
            
               ob upoštevanju poročila Odbora za pravne zadeve (A7-0301/2010),
            
         
               A.
            
            
               ker so zoper Krzysztofa Liska, poslanca Evropskega parlamenta, poljski sodni organi začeli kazenski postopek, in sicer je obtožen kaznivih dejanj po členu 296(1) in (3) kazenskega zakonika z dne 6. junija 1997, ki je bil objavljen v listu zakonov iz leta 1997, št. 88, zadeva 553, kakor je bil spremenjen; členu 586 zakona o trgovinskih družbah z dne 15. septembra 2000, ki je bil objavljen v listu zakonov iz leta 2000, št. 94, zadeva 1037, kakor je bil spremenjen; členu 77(1) in (2) zakona o računovodstvu z dne 29. septembra 1994 (prečiščeno besedilo, objavljeno v listu zakonov iz leta 2002, št. 76, zadeva 694, kakor je bil spremenjen),
            
         
               B.
            
            
               ker v skladu s členom 9 Protokola o privilegijih in imunitetah Evropske unije med zasedanji Evropskega parlamenta njegovi poslanci uživajo na ozemlju svoje države imunitete, priznane poslancem parlamenta te države; ker, kadar je poslanec zaloten pri storitvi kaznivega dejanja, sklicevanje na imuniteto ni mogoče; in ker to Evropskemu parlamentu ne preprečuje uresničevanja pravice do odvzema imunitete svojemu članu,
            
         
               C.
            
            
               ker se obtožnica zoper Krzysztofa Liska ne nanaša na mnenja, ki so bila izražena, ali glasove, ki so bili oddani pri opravljanju njegovih dolžnosti poslanca Evropskega parlamenta,
            
         
               D.
            
            
               ker po členu 105 ustave Republike Poljske poslanec nacionalnega parlamenta (sejma) ni kazensko odgovoren brez soglasja parlamenta,
            
         
               E.
            
            
               ker člen 105 nadalje določa, da poslanec nacionalnega parlamenta ne odgovarja za dejavnosti, ki jih opravlja v okviru poslanskega mandata med trajanjem in po koncu trajanja tega mandata.,
            
         
               F.
            
            
               ker je Krzysztof Lisek dejansko obtožen kaznivih dejanj v zvezi z njegovim upravljanjem in računovodskimi dejavnostmi kot predsednik odbora Poljskega združenja za mladinske kartice in družbe Campus Sp. v času pred njegovo izvolitvijo v Evropski parlament; in ker kazniva dejanja, katerih je Krzysztof Lisek obtožen, nimajo nobene zveze z njegovimi dejavnostmi poslanca Evropskega parlamenta,
            
         
               G.
            
            
               ker niso bili predloženi trdni dokazi o obstoju fumus persecutionis,
            
         
               H.
            
            
               ker je zato primerno, da se mu odvzame imuniteta,
            
         
               1.
            
            
               se odloči Krzysztofu Lisku odvzeti imuniteto;
            
         
               2.
            
            
               naroči svojemu predsedniku, naj ta sklep in poročilo pristojnega odbora takoj posreduje ustreznemu organu Republike Poljske.
            
         
      (1)  Zadeva 101/63 Wagner proti Fohrmannu in Krieru [1964] ZOdl 195 in zadeva 149/85 Wybot proti Faureju in drugim [1986] ECR 2391.